Միավորված Ազգերի Կազմակերպության դրոշը
**ՄԱԿ-ի խաղաղապահ առաքելություն**, Միավորված ազգերի կազմակերպությունը կարգավորում է միջպետական և ներպետական հակամարտությունները։ Միայն 1948-1991 թվականների ընթացքում ՄԱԿ-ի կողմից իրագործվել է խաղաղության հաստատմանն ուղղված 23 գործողություն։

ՄԱԿ-ի գործառույթները սառը պատերազմից հետո
-----------------------------------------

Սառը պատերազմից հետո ավելի բարդացավ ՄԱԿ-ի գործառույթները տեղ գտած տարաբնույթ հակամարտությունների պատճառով։
ՄԱԿ-ի խաղաղարար ներուժի մեծացման առումով հատկապես հուսադրող էր Պարսից ծոցում Նամիբիայում տեղ գտած հակամարտությունների կարգավորման գործում նրա խաղացած դերը։ ՄԱԿ-ի անվտանգության խորհուրդը 1990 թվականին լիազորելով Քուվեյթը զավթած Իրաքի դեմ բազմազգ զինված ուժերի ռազմական գործողությունները ցույց է տալիս իր կամքը՝ ագրեսորին պատժելու հարցում։ Բանակցային գործընթացի մեջ ներգրավված հակամարտող բոլոր կողմերի շնորհիվ կարգավորվեց Նամիբիայի հակամարտությունը՝ նվազագույն կորուստներով։
Դրա հետ մեկտեղ Լիբերիայում, Սոմալիում, Ռուանդայում և այլուր ՄԱԿ-ը լիովին դրսևորեց իր անզորությունը։ Համաշխարհային հանրությունը տարիներ շարունակ ուղղակի հետևում էր նախկին Հարավսլավիայում տեղի ունեցող արյունալի իրադարձություններին՝ չունենալով լուրջ դերակատարում դրանց կարգավորման գործում։

Մեծ տերությունների դերը ՄԱԿ-ի գործառույթներում
----------------------------------------------

ՄԱԿ-ն գործում է լիարժեք միայն այն ժամանակ, երբ նրան աջակցում են մեծ տերությունները, և նրանց միջև գերիշխում է համաձայնության մթնոլորտը։ ՄԱԿ-ի կողմից թույլատրված առնվազն երեք ռազմական գործողություններ իրագործվել են ոչ թե ՄԱԿ-ի հովանու ներքո, այլ ԱՄՆ-ի անմիջական ղեկավարությամբ։ Այդ շարքին են դասվում ռազմական գործողությունները Կորեայում (1950-1953 թվականներ), Իրաքում (1990-1991 թվականներ) և Սոմալիում (1992-1993 թվականներ)։

ՄԱԿ-ի դերը միջազգային խաղաղության բնագավառներում
------------------------------------------------

Երկրորդ համաշխարհային պատերազմին հաջորդած սառը պատերազմի ողջ ժամանակահատվածում և դրանից հետո ՄԱԿ-ն ունեցել է մեծ դերակատարում։ Թե՛ երկբևեռ, թե՛ միաբևեռ աշխարհակարգի պայմաններում միջազգային խաղաղության և անվտանգության, մարդասիրական ու խաղաղարար առաքելությունների, սոցիալ-տնտեսական և այլ բնագավառներում ՄԱԿ-ի ու նրա տարբեր կառույցների ձեռքբերումները շոշափելի էին։ Նույնիսկ շահերի սուր ընդհարման և հակամարտության պայմաններում տերությունները հարկադրված էին պայքար մղել ստեղծված միջազգային կազմակերպությունների ու համաձեյնացված որոշումների շրջանակներում։

ՄԱԿ-ի պաշտոնական լեզուներ
-------------------------

* անգլերեն
* ռուսերեն
* ֆրանսերեն
* չինարեն
* իսպաներեն
* արաբերեն

ՄԱԿ-ի կառուցվածք
----------------

ՄԱԿ-ի գլխավոր քարտուղարները
---------------------------

| № | Անուն | Նկար | Երկիր | Սկիզբ | Վերջ |
| --- | --- | --- | --- | --- | --- |
| **0** | Գեդվին Ջեբբ(անգլ.՝ Gladwyn Jebb, 1st Baron Gladwyn) |  | Մեծ Բրիտանիա | 24 հոկտեմբեր 1945 | 1 փետրվար 1946 |
| **1** | Տրյուգվե Խալդվան Լի(նորվ.՝ Trygve Halvdan Lie) |  | Նորվեգիա | 2 փետրվար 1946 | 10 նոյեմբեր 1952 |
| **2** | Դագ Համմարշոլդ(շվեդերեն՝ Dag Hammarskjöld) |  | Շվեյցարիա | 10 ապրիլ 1953 | 18 սեպտեմբեր 1961 |
| **3** | Ու Տան |  | Բիրմա | 30 նոյեմբեր 1961 | 1 հունվար 1972 |
| **4** | Կուրտ Վալդհայմ(գերմ.՝ Kurt Waldheim) |  | Ավստրիա | 1 հունվար 1972 | 1 հունվար 1982 |
| **5** | Խավեր Պերես դե Կուելյար(իսպ.՝ Javier Pérez de Cuéllar Guerra) |  | Պերու | 1 հունվար 1982 | 1 հունվար 1992 |
| **6** | Բուտրոս Բուտրոս-Գալի(արաբ․՝ بطرس بطرس غالي‎‎) |  | Եգիպտոս | 1 հունվար 1992 | 1 հունվար 1997 |
| **7** | Քոֆի Անան(անգլ.՝ Kofi Annan) |  | Գանա | 1 հունվար 1997 | 1 հունվար 2007 |
| **8** | Բան Կի Մուն(կորեերեն՝ 반기문) |  | Հարավային Կորեա | 1 հունվար 2007 | 1 հունվար 2012 |

Աղբյուր
-------

Համաշխարհային պատմություն 12. Հումանիտար հոսք
Հեղինակ՝ Վ. Պետրոսյան, Ա. Նազարյան, Ռ. Սաֆրաստյան